พึ่งเป็นอีสุกอีใสได้2วันค่ะ คือมีตุ่มใสๆขึ้นตรงคอ อก แต่ตอนนี้เป็นตุ่มแดงๆบนหน้าค่ะประมาณ20จุด หนูไปหาซื้อยาต้านไวรัสแต่ก็ไม่มีที่ไหนขายค่ะ เลยได้ยาฆ่าเชื้อมากินแทน ไม่ทราบว่ากินยาฆ่าเชื้อจะช่วยได้หรือเปล่า แล้วกี่วันจะหายคะ ถ้าตรงบริเวณใบหน้าตกสะเก็ดแล้วหน้าจะพังไหมคะ คือตอนนี้คิดหนักมากค่ะ
สวัสดีค่ะ อาการของโรคอีสุกอีใส ได้แก่ มีไข้ อ่อนเพลีย ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นเป็นจุดแดง ๆ ตามร่างกาย ทั้งใบหน้า ลำตัว แขนขา ผื่นแดงเหล่านี้จะเริ่มกลายเป็นตุ่มพองขนาดเล็ก มีน้ำใส ๆ ภายในตุ่ม มักมีอาการคัน หลังจากนั้นจะตกสะเก็ด แล้วค่อยๆ ลอกจางหายไปได้เองภายในเวลาประมาณ 2 สัปดาห์ โดยไม่ได้ทำให้เกิดเป็นแผลเป็นค่ะในเด็กเล็ก ส่วนใหญ่มักมีไม่อาการรุนแรงและไม่ค่อยเกิดภาวะแทรกซ้อน แต่ในวัยรุ่น ผู้ใหญ่ และผู้ที่มีภูมิต้านมานโรคต่ำ อาจเกิดภาวะแทรกซ้อนได้ เช่น ตุ่มน้ำใสติดเชื้อแบคทีเรียแทรกซ้อนจนเป็นตุ่มหนองหรือกลายเป็นฝี เป็นปอดบวม เยื่อหุ้มสมองอักเสบ กล้ามเนื้อหัวใจอักเสบ สมองอักเสบ ซึ่งอาจรุนแรงจนเสียชีวิตได้แนะนำให้ไปพบแพทย์เพื่อได้รับการวินิจฉัยก่อนว่าใช่โรคอีสุกอีใสหรือไม่ ไม่ควรซื้อยาต้านไวรัสทานเอง เพราะอาจได้ยาทานไปโดยไม่จำเป็น แต่หาก และหากเป็นโรคอีสุกอีใสจริง และเริ่มมีการตกสะเก็ดแล้ว ไม่ได้มีเป็นตุ่มหนองเกิดขึ้น ก็ไม่จำเป็นต้องทานยาต้านไวรัสแล้วค่ะ นอกจากนี้ การทานยาปฏิชีวนะฆ่าเชื้อแบคทีเรีย ก็จะไม่ได้ช่วยรักษาโรค และทำให้เราได้รับผลข้างเคียงโดยไม่จำเป็นค่ะสำหรับการดูแลตนเอง ได้แก่ การดื่มน้ำเปล่ามากๆ หากมีอาการคันมากแนะนำให้ใช้ทานยาแก้แพแก้คัน เช่น chlorpheniramine ไฮดรอกไซซีน (hydroxyzine) chlorpheniramine (CPM) เป็นต้น และควรตัดเล็บให้สั้นเพื่อป้องกันการเผลอไปเกา อาบน้ำให้สะอาดหลังการทำกิจกรรมที่สัมผัสฝุ่นหรือมีเหงื่อออกมาก และเช็ดตัวให้แห้ง เป็นต้น ซึ่งหากเราไม่ได้ไปแกะสะเก็ดดังกล่าว ก็จะไม่เป็นแผลเป็นค่ะ